**SVEUČILIŠTE U ZAGREBU**

**MUZIČKA AKADEMIJA**

Trg maršala Tita 12

Klasa: 602-04/16-10/22

Urbroj: 251-79-1-16-2

## Vijeće Akademije na svojoj 13. sjednici u ak. god. 2015/2016., održanoj dana 28.09.2016., donosi

**P R A V I L A**

## za oslobađanje plaćanja dijela participacije u troškovima studija

## za ak. god. 2016/2017.

**1.** Pravila za oslobađanje plaćanja dijela participacije u troškovima studija odnose se na studente koji sukladno *Odluci o utvrđivanju kategorije studenata po kriteriju participacije u troškovima studija redovitih studenata integriranih sveučilišnih preddiplomskih i diplomskih studija* za ak. g. 2016./2017. Klasa:602-04/16-5/9, Urbroj:251-79-1-16-6, od 07.09.2016. pripadaju kategoriji B2, to jest da su završili jedan studij ili se nalaze na višoj godini drugog studija i zatražili su priznavanje položenih predmeta.

**2.** Pod ovim uvjetima predmete je moguće priznati samo na jednom od studija.

**3.** Postupak priznavanja predmeta:

* Nakon upisa u akademsku godinu, molbom se traži priznavanje predmeta iz prethodnog studija i oslobađanje od plaćanja dijela školarine. Krajnji rok zaprimanja molbe je 14.10.2016.

student uz molbu prilaže:

* + - indeks studijskog programa za koji traži priznavanje,
    - indeks, ovjereni prijepis ocjena, odnosno diploma supplement studijskog programa iz kojeg traži da se priznaju predmeti,
    - ovjerene opise predmeta[[1]](#footnote-1), ukoliko se radi o predmetu položenom u okviru studijskog programa na nekom drugom fakultetu ili akademiji.
* Nepotpune molbe kao i molbe predane nakon utvrđenog roka se ne razmatraju.
* Osoba nadležna za priznavanje može zatražiti dodatne dokumente u svrhu boljeg obrazloženja zahtjeva.
* Priznaju se obvezni predmeti propisani upisanom studijskom godinom koji su identične ili više razine na prethodnome studiju[[2]](#footnote-2), ali sa ECTS bodovnom vrijednošću predmeta u studiju za koji se traži priznavanje. Priznaje se ocjena položenog predmeta i ne preračunava se težinski[[3]](#footnote-3).
* Predmeti položeni na drugim fakultetima moraju imati ocjenu[[4]](#footnote-4) i izraženu ECTS bodovnu vrijednost[[5]](#footnote-5).
* Kao izborni predmeti priznaju se samo oni koji su predviđeni studijskim i izvedbenim programom za studij u kojem se traži priznavanje, pazeći pritom na slijed upisa, ukoliko postoje preduvjeti za upis predmeta unutar modula[[6]](#footnote-6).
* Fakultativni predmet[[7]](#footnote-7) (jedan po studijskoj godini) se priznaje, ali ne ulazi u izračun oslobađanja od plaćanja participacije u troškovima studija.

-2-

**4.** O priznavanju se izdaje odluka koja sadrži slijedeće podatke: ime i prezime studenta; studijski program, smjer/godina za koji se traži priznavanje; studijski program iz kojeg se priznaju predmeti; dokumenti iz kojeg se priznaju predmeti; ISVU šifra (ukoliko postoji), naziv predmeta, ocjena i ECTS bodovi položenog predmeta te predmeta za koji se traži priznavanje. ukupni broj priznatih ECTS bodova, prijedlog iznosa za koji se umanjuje participacija u troškovima studija. (vidi prilog 2)

Odluka se dostavlja studentu, Studentskoj službi i Uredu za računovodstvene i financijske poslove.

Odluka o umanjenju participacije u troškovima studija vrijedi samo za tekuću akademsku godinu i samo za navedeni studijski program.

D E K A N:

red. prof. art. Dalibor Cikojević

1. izvod iz studijskog programa za navedeni predmet, ovjeren od strane visokog učilišta na kojem ga je student položio. Za predmet *Tjelesna i zdravstvena kultura 1 i 2* nije potrebno dostavljati takvu potvrdu. [↑](#footnote-ref-1)
2. npr. za *Solfeggio C1* može se priznati odslušani kolegij *Solfeggio A1, B1* ili *C1* iz prethodnog studija. [↑](#footnote-ref-2)
3. npr. ocjena dobar(3) iz predmeta *Klavir 1* na studiju za instrumentaliste :smjer Klavir, priznaje se kao položen predmet *Klavir obligatno B1* s ocjenom dobar(3) na studiju Muzikologije. [↑](#footnote-ref-3)
4. osim *Tjelesne i zdravstvene kulture* [↑](#footnote-ref-4)
5. za studije završene prema starijim, predbolonjskim studijskim programima na drugim visokim učilištima dostaviti potvrdu o istovjetnosti i odgovarajući izvod iz studijskog programa o predmetu koji je slijednik tog predmeta. [↑](#footnote-ref-5)
6. npr. nije moguće priznati istovremeno izborne predmete *Dirigiranje B1* i *B2* ili *Jazz improvizacija 1* i *2* [↑](#footnote-ref-6)
7. predmet sa drugih sastavnica Sveučilišta iz umjetničkog i /ili društveno-humanističkog područja [↑](#footnote-ref-7)